หุ้นไทยภาคเช้าปิดลบ 9.54 จุด
เช้าวันนี้ดัชนีหุ้นไทยปิดที่ระดับ 1,156.07 จุด ลดลง 9.54 จุด หรือ 0.82% มีมูลค่าการซื้อขาย 11,596.39 ล้านบาท
11 เม.ย. 2555

เช้าวันนี้ดัชนีหุ้นไทยปิดที่ระดับ 1,156.07 จุด ลดลง 9.54 จุด หรือ 0.82% มีมูลค่าการซื้อขาย 11,596.39 ล้านบาท    ดัชนีหุ้นไทยเช้าวันที่ 11 เม.ย. ปรับตัวลดลงตามตลาดตลาดหุ้นสหรัฐที่ดิ่งแรงกว่า 200 จุด เนื่องจากนักลงทุนกังวลต่อหนี้สินของสเปนที่อาจจะกดดันให้ปัญหาวิกฤติหนี้ยุโรปปะทุขึ้นมาอีกครั้ง ขณะที่มูลค่าซื้อขายเบาบางในช่วงใกล้เข้าสู่เทศกาลสงกรานต์ทำให้ดัชนีแกว่งตัวผันผวนหนัก ส่งผลให้ดัชนีภาคเช้าปิดที่ระดับ 1,156.07 จุด ลดลง 9.54 จุด หรือ 0.82% มูลค่าการซื้อขาย 11,596.39 ล้านบาท 5 อันดับหุ้นที่มีมูลค่าการซื้อขายสูงสุด1. IVL ปิดที่ 33.75 บาท ลดลง 1.25 บาท หรือ 3.57% มูลค่าการซื้อขาย 1,010.97 ล้านบาท2. BANPU ปิดที่ 576 บาท ลดลง 6 บาท หรือ 1.03% มูลค่าการซื้อขาย 993.69 ล้านบาท3. PTT ปิดที่ 342 บาท ลดลง 7 บาท หรือ 2.01%  มูลค่าการซื้อขาย 636.77 ล้านบาท4. KBANK ปิดที่ 150 บาท ลดลง 1 บาท หรือ 0.66% มูลค่าการซื้อขาย 541.37 ล้านบาท5. ADVANC ปิดที่ 165 บาท ลดลง 4.50 บาท หรือ 2.65% มูลค่าการซื้อขาย 493.47 ล้านบาท 
บริษัทหลักทรัพย์(บล.) เมย์แบงก์กิมเอ็ง(ประเทศไทย) ระบุว่า ตลาดหุ้นไทยวันนี้ปรับฐานลงต่อเป็นวันที่ 4 สู่แนวรับ 1,150-1,155 จุด ตามทิศทาง ของดัชนีดาวโจนส์ที่ปรับตัวลดลงกว่า 200 จุด และราคาน้ำมันดิบที่ลดลงต่อเนื่อง หลังมีความกังวลต่อวิกฤติหนี้สเปน แม้ว่า Alcoa รายงานงบ 1Q55 ออกมาดีกว่าคาดก็ตาม อย่างไรก็ตามมีโอกาสที่ดัชนีจะรีบาวน์ทางเทคนิคระหว่างชั่วโมงการซื้อขายเช่นกัน     ทั้งนี้ มูลค่าการซื้อขายตลาดหุ้นไทยที่เบาบางในช่วง 1-2 วันทำการนี้ ทำให้ดัชนีแกว่งตัวผันผวน ภายใต้ภาวะการลงทุนที่ขาดปัจจัยใหม่เข้ามากระตุ้น โดยประเมินว่าดัชนีมีโอกาสปรับตัวลดลงที่จำกัด เพราะด้วยสภาพคล่องทางการเงินที่ล้นในระบบการเงินทั่วโลก ความเสี่ยงในยุโรปที่ปะทุขึ้นในสเปน ยิ่งทำให้เงินทุนไหลออกจากยุโรป เข้าเอเชีย ซึ่งถือว่าเป็น Safe haven เพื่อปิดความเสี่ยงดังกล่าว